Teo Uriarte

Eduardo Uriarte Romero (Sevilla, Espainia, 1945eko uztailaren 15a - ), Teo Uriarte gisa ezagunagoa, Andaluzian jaiotako euskal politikaria da.

 Biografia 
Sevillan jaioa 1953an Euskal Herrira iritsi zen familiarekin. 1964an ETAn militatzen hasi zen. 1969an poliziak atxilotu zuen eta Burgosko Prozesuan heriotza zigorra jaso zuen. Nazioarteko oihartzuna izan zuten mobilizazioen ondorioz heriotza zigorra kendu zioten eta Mario Onaindiarekin batera Kordoba eta Cácereseko gartzelara mugitu zuten, 1977ko amnistia gertatu zen arte.

Euskadiko Ezkerra sortu zun eta 1980an Eusko Legebiltzarreko legebiltzarkide hautatu zuten. 1990an EE utzi eta PSEn militatzen hasi zen. Bilboko alkate-ordea izan zen. Nicolás Redondo Terreros eta Edurne Uriarterekin batera Fundación para la Libertad sortu zuen, Espainiako Asociación de Víctimas del Terrorismorekin eztabaida piztuz. José Luis Rodríguez Zapateroren politika antiterroristaren aurka agertu zen. Gaur egun ETAren eta euskal abertzaletasunaren aurkako jarrera du.

Kategoria:Etakideak
Kategoria:Euskadiko Ezkerreko politikariak
Kategoria:PSE-EEko politikariak
Kategoria:Sevillarrak
Kategoria:Eusko Legebiltzarreko legebiltzarkideak I. legegintzaldian
Kategoria:Eusko Legebiltzarreko legebiltzarkideak II. legegintzaldian
Kategoria:Bilboko zinegotziak
Kategoria:Euskal Herriko frankismoak kartzelaratutakoak
Kategoria:Burgosko prozesua